شمالی افغانستان کې ٦ امدادي کارکونکې وژل شوي
په سمدستي توگه د حملې د ذمه وارۍ په هکله څه رپورټ نه دی راغلی خو افغان او افغانستان کې میشته د نړي وال ائتلاف چارواکې دداسې قسمه حمله پړه په طالبانو اچوي. ویل کیږي طالبان په خارجي امدادي ادارو د عیسائیت د تبلیغ او د جاسوسۍ الزام لگوي
واشنگټن — د افغانستان په شمالي فاریاب ولایت کې د وسله والو شپږ امدادي کارکونکې وژلې او یو يي زخمي کړی دی. د فاریاب پولیس ویلي حمله کونکو د فرانس امدادي ادارې ایکټډ افغان کارکونکو باندې حمله وکړه. د چارواکو د وینا ترمخه حمله کونکو وړمبې د امدادي کارکونکو موټر ودرولو او بیا يي پې ډزې وکړې. شپږ کسان ووژل شو او اووم کس زخمي. په سمدستي توگه د حملې د ذمه وارۍ په هکله څه رپورټ نه دی راغلی خو افغان او افغانستان کې میشته د نړي وال ائتلاف چارواکې دداسې قسمه حمله پړه په طالبانو اچوي. ویل کیږي طالبان په خارجي امدادي ادارو د عیسائیت د تبلیغ او د جاسوسۍ الزام لگوي. په تیرو وختونو کې وسله والو په خارجي امدادي ادارو د حملو ذمه واري اخستي هم ده. رپورټونه وايي په داسې مهال چې د نیټو ځواکونو افغانستان نه د بیرته تگ تیاری کوي، طالبانو خپل حملې تندې کړې دي. د افغانستان شمالي سېمې نسبتاً امناکې گڼلی کږي. تجزیه کاروايي د طالبانو زیاتره کاروائي د افغانستان د پښتنو اکثریتي جنوبي سیمو کې لیدل کیږي چې د پاکستان سره په سرحد پرتې دي.